I-6-2-1 Amsawal Гef wayen nwala deg wungal Inig Aneggaru mačči d yiwen n umsawal i d-yettalsen taḥkayt, ad d-naf ugten yimsawalen daxel-is yal aḥric s yimsawalen-is, yal tikkelt mi ara tebdu teqsiḍt ad naf aneggal yettak-as azwel s yisem n yiwudam i yesselḥayen ineḍruyen n teḥkayt. Kra d igejdanen, ma d wiyaḍ d inadayen. Aḥric amenzu Anafag Ʃebban Remḍan llan deg-s : Tiziri d Mehdi d iwudam i yellan d imsawalen igejdanen, yal yiwen seg-sen yeḥka-d taḥkayt-is. Deg uḥric wis sin Timlilit llan deg-s Tiziri d Yuba d imsawalen igejdanen, ma d Maysa, Sliman Abugaṭu d Malḥa d imsawalen inadayen, yal yiwen segsen yettawi-d taḥkayt-is, tikwal yettawi-d ɣef wiyad.